Pretoria Noord-gesin "in die wolke" oor Wolkskool en Virseker - Skoleondersteuningsentrum
deur Marlien van der Westhuizen, Navorser by Solidariteit Skoleondersteuningsentrum
Christo Janse van Rensburg sê hy is al vir jare 'n Virseker-polishouer, maar het sommer weer 'n kwotasie aangevra toe hy hoor van dié kompetisie. Hulle oudste seun Christian is in Graad 10 in Hoërskool Pretoria-Noord en het ouers aangemoedig om in te skryf vir die kompetisie. Die skool maak ook reeds sedert die begin van die jaar van Die Wolkskool gebruik om al hul leerders te ondersteun met hul skoolwerk.
"Waarvan ons die meeste van Die Wolkskool hou, is dat ons as ouers gerus kan wees dat ons kinders op datum bly met skoolwerk en ekstra hulp kry wanneer hulle dit nodig het. Ons altwee werk voltyds en het nie altyd tyd om seker te maak ons kinders verstaan die dag se skoolwerk nie. Die Wolkskool-platform is eenvoudig genoeg dat ons jongste dit op haar eie kon gebruik. Wanneer een kind besig is op die skootrekenaar, kan die ander een maklik op hulle foon deur middel van die app hulle klaswerk deurgaan."